"על המיטיב לשמור על חייו שמעתי: בלכתו ביבשה לא יתקל בקרנף או בנמר; בצאתו לקרב לא יפגעו בו חרב או כידון. לקרנף אין במה לתקוע קרנו; לנמר אין במה לנעוץ ציפורניו; לכידון אין במה להחדיר את חודו. מה הסיבה לכך?
אין בו אזורי מוות."
אך קשה למצוא אדם שאין בו אזורי מוות. לכל אחד יש חלקים בגוף שאין בהם מודעות ותחושה, חלקים שלא משרתים את השלם, שמנותקים אנרגטית ואין בהם זרימה וחיוניות.
בצ`י קונג חכמת הריפוי (Zhineng) מעוררים את החיוניות באזורים המתים דרך תרגול גופני ותודעתי. לומדים להתחבר גם למה שלא נוח וכואב, ממזגים מחדש את מה שהודחק עם השלם ומרחיבים את המודעות הגופנית והאנרגטית. חווים את הקשר בין מודעות לחיים וחיוניות.
אני מזמינה אתכם לקורס על הסדרה Awaken Vitality, שנבנתה במיוחד כדי לחדד את החיבור והתחושה לכל הגוף, וכך גם לעורר את החיוניות שגלומה בו. זהו תרגול פיזי, אינטנסיבי, מעורר וממקד, שמשפיע על כל מערכות הגוף: מתיחה והנעה של כל מערכת השלד, הפעלה של מערכת העצבים, מערכת הדם, החיסון, הלימפה ועד למטבוליזם התאי. התרגול מעיר את הצ`י לתנועה, פותח חסימות ומשחרר מתחים פיזיים ורגשיים.
•	נלמד להיות אקטיביים ולהשפיע על הגוף ועל התודעה באמצעות עבודה עם שלושת הA (קבלה, הפעלה, הוקרה).
•	נתרגל לה צ`י – עבודה עם כדור של אור, שמחבר אל הפעימה הבסיסית של החיים.
ברחוב אלכסנדר ינאי 3, תל אביב.
עלות – 900 שקלים ל - 12 מפגשים.